Focuri de armă pe aeroportul din Kabul. Un avion italian a fost aproape să fie lovit.
Mai multe focuri de armă au fost trase joi după amiază pe aeroportul din Kabul. Potrivit The Independent, o aeronavă italiană care decola în acel moment a fost nevoită să efectueze o manevră de evitare.
Actualizare 16:00. Agenția italiană ANSA relatează pe surse că avionul C-130 al Forțelor Aeriene ale Italiei nu a fost vizat de focurile de armă, ci talibanii au tras în aer pentru a dispersa mulțimea care încerca să intre pe aeroport.Potrivit surselor citate, o camionetă afgană echipată cu mitraliere și aflată la distanță de pistă a tras câteva gloanțe cu calibrul 14,5 în aer pentru a dispersa mulțimea care se îndrepta spre poartă.Pilotul avionului italian C130 a efectuat apoi o decolare tactică pentru a se sustrage unei potențiale amenințări, dar niciun foc de armă – reiterează sursele – nu a fost îndreptat spre aeronava italiană.Știrea inițială:Un avion italian C-130 a fost nevoit să efectueze o manevră de evitare după decolarea de pe aeroportul din Kabul din cauza unor focuri de armă trase de la sol.Potrivit The Telegraph, aeronava a fost avariată, dar nu au fost raportate persoane rănite până acum.